CELEX: 32015R1362
Language: da
Date: 2015-08-06 00:00:00
Title: Kommissionens forordning (EU) 2015/1362 af 6. august 2015 om ændring af bilag III til Europa-Parlamentets og Rådets forordning (EF) nr. 1333/2008 for så vidt angår anvendelse af siliciumdioxid (E 551) i ekstrakter af rosmarin (E 392) (EØS-relevant tekst)

7.8.2015   
            
            
               DA
            
            
               Den Europæiske Unions Tidende
            
            
               L 210/22
            
         KOMMISSIONENS FORORDNING (EU) 2015/1362
   af 6. august 2015
   om ændring af bilag III til Europa-Parlamentets og Rådets forordning (EF) nr. 1333/2008 for så vidt angår anvendelse af siliciumdioxid (E 551) i ekstrakter af rosmarin (E 392)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (1), særlig artikel 10, stk. 3, og
   ud fra følgende betragtninger:
   
               (1)
            
            
               I bilag III til forordning (EF) nr. 1333/2008 er der fastlagt en EU-liste over fødevaretilsætningsstoffer, der er godkendt til anvendelse i fødevaretilsætningsstoffer, fødevareenzymer, fødevarearomaer og næringsstoffer, og deres anvendelsesbetingelser.
            
         
               (2)
            
            
               Denne liste kan opdateres i overensstemmelse med den fælles procedure, jf. artikel 3, stk. 1, i Europa-Parlamentets og Rådets forordning (EF) nr. 1331/2008 (2), enten på Kommissionens initiativ eller som følge af en ansøgning.
            
         
               (3)
            
            
               Der blev den 27. oktober 2014 indgivet en ansøgning om tilladelse til at anvende siliciumdioxid (E 551) som et antiklumpningsmiddel tilsat til pulverformer af antioxidant-fødevaretilsætningsstoffet ekstrakt af rosmarin (E 392), og ansøgningen er blevet forelagt for medlemsstaterne i henhold til artikel 4 i forordning (EF) nr. 1331/2008.
            
         
               (4)
            
            
               Anvendelsen af siliciumdioxid (E 551) som et antiklumpningsmiddel ville gøre det muligt for pulverekstraktet af rosmarin at forblive fritflydende over en længere tidsperiode uden at danne hård masse/klumper i løbet af dets holdbarhedstid, og ekstraktet ville således være lettere at håndtere og kunne anvendes mere effektivt ved tilsætning til fødevarer.
            
         
               (5)
            
            
               Den Videnskabelige Komité for Levnedsmidler har fastlagt det samlede ADI (acceptabelt dagligt indtag) for siliciumdioxid (E 551) og visse silikater (nemlig natrium, kalium, calcium og magnesiumsilikater) som »ikkespecificeret« ved anvendelse som antiklumpningsmidler (3). Det betyder, at stoffet ikke udgør en sundhedsfare ved de niveauer, der er nødvendige for at opnå den ønskede teknologiske virkning. Den yderligere eksponering af forbrugeren for siliciumdioxid ved anvendelse af stoffet som et antiklumpningsmiddel i ekstrakt af rosmarin ville forblive begrænset.
            
         
               (6)
            
            
               I henhold til artikel 3, stk. 2, i forordning (EF) nr. 1331/2008 skal Kommissionen indhente en udtalelse fra autoriteten, inden den opdaterer EU-listen over fødevaretilsætningsstoffer i bilag III til forordning (EF) nr. 1333/2008, medmindre den pågældende opdatering ikke kan påvirke menneskers sundhed.
            
         
               (7)
            
            
               Eftersom tilladelsen til at anvende siliciumdioxid (E 551) i ekstrakter af rosmarin (E 392) udgør en opdatering af nævnte liste, som ikke kan få virkninger for menneskers sundhed, er det ikke nødvendigt at anmode om en udtalelse fra autoriteten.
            
         
               (8)
            
            
               Anvendelsen af siliciumdioxid (E 551) som et antiklumpningsmiddel i ekstrakter af rosmarin (E 392) bør derfor tillades.
            
         
               (9)
            
            
               Bilag III til forordning (EF) nr. 1333/2008 bør derfor ændres i overensstemmelse hermed.
            
         
               (10)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Bilag III til forordning (EF) nr. 1333/2008 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den finder anvendelse fra datoen for sin ikrafttræden.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. august 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 354 af 31.12.2008, s. 16.
   
      (2)  Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (EUT L 354 af 31.12.2008, s. 1).
   
      (3)  Rapport fra Den Videnskabelige Komité for Levnedsmidler, 25. serie, 1990.
   
      BILAG
      I del 2 i bilag III til forordning (EF) nr. 1333/2008 indsættes følgende oplysninger efter den første række vedrørende fødevaretilsætningsstof E 551, siliciumdioxid:
      
         
                     »E 551
                  
                  
                     Siliciumdioxid
                  
                  
                     30 000 mg/kg i præparatet
                  
                  
                     Tørrede pulverekstrakter af rosmarin (E 392)«